Европуужингийн хямрал

1970аад онд ЗХУ АНУ-тай стратегийн зэвсэглэлийг хорогдуулах гэрээнүүдийг баталж байсан ч Европ дахь цөмийн хүчээ бэхжүүлэх алхмуудыг хийсээр байсан. Энэ зорилгоор Украин, Беларусийн нутаг дээр СС-20 хэмээх 20000 орчим пуужингуудыг байрлуулсан. Эдгээр пуужингууд нь Европ дахь НАТО-гийн улсуудыг чиглэсэн байсан. Үүний хариуд АНУ Европ дахь НАТО-гийн гишүүн орнуудын газар нутаг дээр Першинг- 2 нэртэй 108 дунд тусгалын пуужин байрлуулсан. 1979 оны 12 сарын 12нд НАТО-гийн дээд хэмжээний уулзалтаар 464 ширхэг далавчит пуужинг ЗХУ-г чиглүүлж байршуулахаар зарласан нь байдлыг хурцатгасан. АНУ-ын пуужингуудыг сөргүүлэн Зүүн Герман Чехословакийн нутаг дээрх ЗХУ-ын пуужинг байршуулах шийдвэрийг ЗХУ-ын шинэ удирдагч Юрий Андропов гаргасан ба 1983 он гэхэд олон улсын харилцаанд дахин цөмийн зэвсгийн хямралт байдал бий болсон. АНУ-ын шинэ Ерөнхийлэгч Р. Рэйган АНУ болоод ЗХУ –ын цөмийн цэнэгт пуужинг тэгт тултал хорогдуулах /0 option/ санаачлагыг дэвшүүлсэн боловч ЗХУ-ын тал энэ хувилбарт ИБ ба Францийг хамруулахыг шаардсан. Ийнхүү европуужингийн хямралыг зохицуулах асуудал Горбачёв хүртэл хойшилсон.